El 20 de juliol se celebrarà el 50è aniversari de l'arribada de la tripulació de l'Apolo XI a la lluna i les biblioteques de Girona li dedicaran tota una sèrie d'activitats.
Amb motiu d'aquesta celebració, les Biblioteques de Girona han dedicat tota una sèrie d'activitats al llarg de l'estiu a aquesta fita estel·lar.
La Biblioteca Pública de Girona Carles Rahola s'hi afegirà particularment oferint als seus usuaris diversos aparadors i cinefòrums, una conferència i un club de lectura extraordinari
L'espai al cinema: ficció i realitat
Dimecres, 17 de juliol a les 18.30 h
Es contrastarà la conquesta de l'espai tal i com se'ns mostra a les pel·lícules i com és a la realitat segons es demostra amb la ciència.
Xavier Luri, professor de la UB i participant de la missió espacial Gaia
Divendres, 19 de juliol a les 17 h
Projecció i posterior debat de la pel·lícula.
Dijous 19 i divendres 20 de setembre a les 17 h
Projecció íntegre de la minisèrie de la BBC.
Basada en la cursa espacial des de la Segona Guerra Mundial fins al primer aterratge a la lluna.
Dijous, 26 de setembre a les 17 h
Protagonitzada per Taraji P. Henson, Octavia Spencer, Janelle Monáe i Kevin Costner, tracta sobre les dones negres que van tenir un paper imprescindible com a computadores dins dels avenços de la cursa espacial.
Divendres, 27 de setembre a les 16.30 h
Èpica història de més tres hores sobre els membres del projecte Mercury, que va llençar els primers estatunidencs a l'espai, després que Gagarin es convertís en el primer home a orbitar la terra.
Dissabte, 28 de setembre a les 12 h
Justament amb la història que adapta "Elegidos para la gloria", història de no ficció escrita pel mestre del nou periodisme, Tom Wolfe, es fa un club de lectura extraordinari.
Es comentarà el llibre que documenta la història de la tripulació del Mercury des dels primers intents per trencar la barrera del so fins a arribar a l'espai.
Els usuaris ja poden apuntar-se al club i recollir un exemplar del llibre a la biblioteca per tornar-lo llegit a la sessió del club de lectura.
*Cal inscripció prèvia a la biblioteca, per telèfon al 972202252 o per correu electrònic [EMAIL]
Del 25 de juny al 9 de setembre
A totes les biblioteques de Girona els usuaris hi trobaran un Quadern d'estiu per a pares, mares i adults.
Els adults podran posar a prova els seus coneixements sobre arts, idiomes, literatura o música popular, fer mots encreuats i moltes coses més.
Un cop acabat el quadern, es podrà fer una autoavaluació comprovant les solucions en línia o demanant el solucionari imprès que tindran les biblioteques.
Tots els usuaris que hagin superat 70 punts podran entregar-lo a les biblioteques i participar en un sorteig d'un sopar veient les estrelles a l'observatori Fabra.
Durant els mesos de juliol i agost
La secció de mediateca i la de ciències, com aportació a les activitats al voltant de l'efemèride, s'uniran per oferir els aparadors compartits "Un tast" i "De cine & Bandes Sonores", on hi haurà llibres de caràcter científic sobre la lluna i pel·lícules al voltant del tema perquè els usuaris se'ls puguin endur en préstec.
A la planta baixa, també s'exposaran llibres especials amb un aparador creat per a l'ocasió amb el nom d' "Un estiu a la lluna"
Volem agrair la col·laboració tan especial de la botiga Zeppelin Un món de jocs per cedir-nos material pels expositors.
CICLE D'ACTIVITATS: UN ESTIU A LA LLUNA